Diari Oficial de la Generalitat Valenciana


Sumari del DOGV 9923, del 27-08-2024 (2024/8632)

EXTRACTE de la Resolució de 24 de juliol de 2024, per la qual es convoquen els premis a tesis doctorals i treballs finals de màster sobre servicis socials María Asunción Martínez Román.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   9923

Data del DOGV
:   27-08-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/8632

CVE
:   JIBL-G-9204-0485

Data del document
:   29-07-2024

Organisme emissor
:   Vicepresidència i Conselleria de Servicis Socials, Igualtat i Vivenda

Tipus de document
:   Extracte

Anàlisi jurídica

 Descriptors 

:   * tesi
    * servei social
    * distinció honorífica

BDNS (identif.): 780716.

De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (<https://www.infosubvenciones.es/bdnstrans/GE/es/convocatoria/780716)>

*Primer. Participants*

Podran participar en la present convocatòria les persones físiques autores de les tesis doctorals o els treballs finals de màster, llegits o defesos en universitats públiques de la Comunitat Valenciana, i durant els anys 2023 o 2024 , en el cas de les tesis doctorals, i durant l’any 2023 en el cas dels treballs de final de màster, qualificats d’excel·lents.

*Segon. Objecte de la convocatòria*

Convocar per a l’exercici 2024 els Premis a Tesis Doctorals i Treballs Finals de Màster sobre Servicis Socials María Asunción Martínez Román.

*Tercer. Objecte dels premis*

Seran susceptibles de ser premiades les tesis doctorals o els treballs finals de màster, qualificats amb un «excel·lent» i llegits o defesos en alguna de les universitats públiques de la Comunitat Valenciana, durant els anys 2023 o 2024 en el cas de les tesis doctorals i durant l’any 2023 en el cas dels treballs de final de màster, que tracten sobre els servicis socials en el marc de la promoció de la inclusió social, l’autonomia personal, així com la protecció a les persones i les seues famílies.

*Quart. Modalitats*

1. Els premis s’adjudiquen en dos modalitats:

A) Tesis doctorals sobre servicis socials, amb qualificació mínima «excel·lent», llegides en universitats públiques de la Comunitat Valenciana.

B) Treballs finals de màster qualificats amb un «excel·lent», defesos en universitats públiques de la Comunitat Valenciana.

2. Cada modalitat estarà integrada per quatre premis; el primer premi, segon i tercer premi consistiran en la percepció de la dotació econòmica que estableix l’apartat sext, i el quart premi consistirà en un esment especial, sense dotació econòmica.

*Quint. Bases reguladores*

Orde 5/2019, de 6 d’agost de 2019, de la Vicepresidència i Conselleria d’Igualtat i Polítiques Inclusives, per la qual s’aproven les bases reguladores per a la creació dels Premis a Tesis Doctorals i Treballs Finals de Màster sobre Servicis Socials María Asunción Martínez Román (DOGV 8612 de 13.08.2019).

*Sext. Dotació pressupostària*

1. Tenint en compte les diferents modalitats a què es referix l’article 5 de l’Orde 5/2019, de 6 d’agost de 2019, la dotació econòmica de cada premi serà la que s’establix a continuació:

1) Modalitat A: tesis doctorals

a) Primer premi: 5.000 euros

b) Segon premi: 3.500 euros

c) Tercer premi. 2.500 euros

2) Modalitat B: treballs finals de màster

a) Primer premi: 2.000 euros

b) Segon premi: 1.500 euros

c) Tercer premi: 1.000 euros

Els premis podran declarar-se deserts en cada modalitat, mitjançant acord motivat de la comissió tècnica de valoració, sense que això implique un augment en la quantia dels altres.

2. La Llei 8/2023, de 27 de desembre, de pressupostos de la Generalitat per a l’exercici 2024, preveu l’existència de línia de subvenció S1129 en l’aplicació pressupostària U6559.82.77.057Z51.3, dotada amb un import de 15.500 €.

3. La Direcció General de Gestió del Sistema Sociosanitari i de l’Institut Valencià de Formació, Investigació i Qualitat dels Serveis Socials durà a terme, en els termes establits en el pla de control aprovat per la Resolució del director general de gestió del sistema sociosanitari i de l’Institut Valencià de Formació, Investigació i Qualitat dels Serveis Socials, de 28 de febrer de 2024, i publicat en el DOGV núm. 9802, de data 5 de març de 2024, de conformitat amb el que s’establix en l’apartat 3 de l’article 169 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions. El tipus de control serà administratiu, es podrà seleccionar una mostra aleatòria de projectes representativa en cada una de les convocatòries per a la comprovació de determinats aspectes tècnics, econòmics o administratius i el percentatge mínim de subvenció per a controlar serà del 10 % de l’import finançat.

*Sèptim. Termini de presentació de les sol·licituds*

El termini de presentació serà de 15 dies a comptar de l’endemà de la publicació de la present resolució en el *Diari Oficial de la Generalitat Valenciana*.

*Octau. Altres dades*

1. Sol·licituds: s’haurà de presentar una instància de sol·licitud degudament omplida, disponible en la guia PROP:

[https://www.gva.es/va/web/ciutadania?codigo=1049225](https://www.gva.es/va/web/ciutadania?codigo=1049225 ) i en l’enllaç de la seu electrònica: [https://sede.gva.es/va/](https://sede.gva.es/va/ )

Cada persona física podrà presentar, com a màxim, una única sol·licitud de participació en la modalitat respectiva.

2. Documentació per a presentar amb la sol·licitud: la prevista en l’apartat nové de la convocatòria.

3. Criteris d’admissió dels treballs: els regulats en l’apartat sèptim de la convocatòria.

4. Criteris de valoració: els establits en l’apartat octau de la convocatòria.

5. Subjecció a l’IRPF: l’import dels premis estarà subjecte a la retenció de l’Impost sobre la Renda de les Persones Físiques (IRPF) que marca la llei, i es formalitzarà mitjançant transferència bancària en un únic pagament.

  

València, 29 de juliol de 2024

Susana Camarero Benítez

Vicepresidenta i consellera de Servicis Socials, Igualtat i Vivenda